รอง ผอ.สถานศึกษาไม่ต่อใบอนุญาต
ดร.อำนาจ วิชยานุวัติ เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามที่สำนักงานคณะกรรมการการศึกษาขั้นพื้นฐาน (สพฐ.) ได้กำหนดร่างปฏิทินการคัดเลือกบุคคลเพื่อบรรจุและแต่งตั้งให้ดำรงตำแหน่งรองผู้อำนวยการสถานศึกษาสังกัด สพฐ. โดยประกาศรับสมัครภายในวันที่ 3 มี.ค.รับสมัครระหว่างวันที่ 10-16 มี.ค.ประกาศรายชื่อผู้มีสิทธิ์ได้รับการคัดเลือกภายในวันที่ 20 มี.ค.สอบข้อเขียนภาค ก ความรู้และความสามารถในการปฏิบัติงานในหน้าที่วันที่ 4 เม.ย.ประกาศรายชื่อผู้ผ่านภาค ก และมีสิทธิได้รับการประเมินภาค ข และ ค วันที่ 9 เม.ย.สอบสัมภาษณ์ระหว่างวันที่ 2-3 พ.ค.ประกาศผลการคัดเลือกภายในวันที่ 8 พ.ค.จากนั้นจะพัฒนาก่อนการบรรจุแต่งตั้งตามวันเวลาที่ สพฐ.กำหนดเลขาธิการ กพฐ.กล่าวอีกว่า ขณะนี้มีตำแหน่งว่างตามประกาศรับสมัครคัดเลือกเพื่อบรรจุและแต่งตั้งให้ดำรงตำแหน่งรองผู้อำนวยการสถานศึกษาสังกัด สพฐ. ปี 2563 รวม 4647 อัตราแบ่งเป็นคณะกรรมการศึกษาธิการจังหวัด (กศจ.) 77 แห่ง แยกเป็น รองผู้อำนวยการสถานศึกษาประถมศึกษา 2380 อัตรา และรองผู้อำนวยการสถานศึกษามัธยมศึกษา 1952 อัตรา และอนุกรรมการข้าราชการครูและบุคลากรทางการศึกษา สำนักบริหารงานการศึกษาพิเศษ 315 อัตรา โดยมี กศจ. 77 แห่งเป็นผู้จัดสอบ นอกจากนี้ยังได้รับรายงานว่าการสมัครคัดเลือกเพื่อบรรจุและแต่งตั้งตำแหน่งรองผู้อำนวยการสถานศึกษาพบว่ารองผู้อำนวยการสถานศึกษาประมาณ 2000 คน ขาดการต่อใบอนุญาตประกอบวิชาชีพผู้บริหารสถานศึกษา ซึ่งคุรุสภาแจ้งว่าจะดำเนินการต่อใบอนุญาตดังกล่าวผ่านระบบออนไลน์ซึ่งผู้สมัครคัดเลือกสามารถไปรับได้ที่หน้าสนามสอบ ดังนั้นมั่นใจได้ว่าเปิดภาคเรียนใหม่เดือน พ.ค.นี้ จะมีรองผู้อำนวยการสถานศึกษาในโรงเรียนที่ขาดอยู่ครบทุกแห่งอย่างแน่นอน.
ตามที่สำนักงานคณะกรรมการการศึกษาขั้นพื้นฐาน (สพฐ.) ได้กำหนดร่างปฏิทินการคัดเลือกบุคคลเพื่อบรรจุและแต่งตั้งให้ดำรงตำแหน่งรองผู้อำนวยการสถานศึกษาสังกัด สพฐ. 
รองผู้อำนวยการสถานศึกษา,ใบอนุญาตประกอบวิชาชีพผู้บริหารสถานศึกษา,คุรุสภา,สพฐ.,สำนักงานคณะกรรมการการศึกษาขั้นพื้นฐาน,ข่าววันนี้,การศึกษา